Cuneiform Tablet Kt 94/k 692 (AKT 6b 438)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma i-dí-a-bu-um-ma a-na šu-ma-li-ba-a-šur ù en-um-a-šur qí-bi-ma 1 ma-na 2 GÍN KÙ.BABBAR li-té-e ḫi-la-tí-šu ku-nu-ki-a šu-ma-li-ba-a-šùr na-ší a-ma-kam 1 ma-na KÙ.BABBAR ṣa-ru-pá-am šu-ma-li-bi-a-šur a-ṣé-er 1 ma-na-im KÙ.BABBAR lu-ra-dí-ma 2 ma-na KÙ ku-un-kà-ma a-ṣé-er ku-lu-ma-a a-na a-li-ki pá-ni-ú-tim-ma dí-na-ma lu-ub-lu-ú ší-ta a-na wa-BI-im KÙ.BABBAR šu-uk-na a-na šu-ma-li-bi-a-šùr qí-bi-ma 1 ma-na KÙ.BABBAR i-na ra-mì-ni-kà dí-in-ma ṣí-ba-sú ša ITU.KAM-im iš-tí-in le-qé šu-ma KÙ.BABBAR a qá-tí-kà ù-la ma-qí-it É DAM.GÀR a ṣí-ib-tim le-qé-a-nim a-dí a-la-ki-a ṣí-ib-tám ša ITU.KAM iš-tí-in lá-áš-qúl a-ḫu-ú-a a-tù-nu iḫ-da-ma KÙ.BABBAR šé-bi-lá lu-mu-un li-bi-im a ku-lu-ma-a lá a-ra-ší